21. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 144 της 17/26 Φεβρ. 1968 (ΦΕΚ Α΄ 40) Περί καθορισμού των αποδοχών των οργάνων της Αγροφυλακής, Έχοντες υπ’ όψιν: 1)Τας διατάξεις του άρθρ. 11 του Α.Ν. 274/1968 «περί των αποδοχών των δημοσίων υπαλλήλων πολιτικών και στρατιωτικών, ως και των υπαλλήλων των Ν.Π.Δ.Δ.». 2)Την υπ’ αριθ. 88/14.2.68 γνωμοδότησιν του Συμβουλίου της Επικρατείας. Προτάσει των Υπουργών Οικονομικών και Εσωτερικών απεφασίσαμεν και διατάσσομεν: Άρθρ.1.-Ο βασικός μηνιαίος μισθός των οργάνων της Αγροφυλακής ορίζεται ως ακολούθως: Α΄.Αρχιφυλάκων Από 1.6.66 μέχρι της κατά το Ν.Δ. 4522/66 κατατάξεώς των. Από της κατά το Ν.Δ. 4522/66 κατατάξεώς των μέχρι 31.12.66                                                          Από     Από Κατηγορίαι                                     1.1.67   1.1.68 α΄μισθ.   κατηγ.      1.570   2.080   2.240   2.350 β΄ «           «            1.570   1.900   2.070   2.200 γ΄ «           «            1.570   1.750   1.940   2.050 δ΄ «           «            1.570   1.570   1.750   1.850 Β΄. Αγροφυλάκων                          Από           Από       Από Κατηγορίαι.       1.1.66     1.1.67     1.1.68 α΄ μισθ. κατηγ.  1.350      1.450     1.550 β΄      «       «      1.230      1.320     1.450 γ΄      «       «      1.110      1.210     1.300 δ΄      «       «      1.000      1.110     1.200 Άρθρ.2.-Οι εν άρθρ.1 βασικοί μισθοί προσαυξάνονται κατά την προσαύξησιν λόγω πολυετούς υπηρεσίας την προβλεπομένην υπό της παρ. 1 του άρθρ. 1 του Ν.Δ. 4522/1966 «περί συμπληρώσεως διατάξεών τινων περί Αγροφυλακής» και από της ισχύος της διατάξεως ταύτης. Άρθρ.3.-1.Διατηρούνται τα υπό των διατάξεων της κειμένης νομοθεσίας και των κατ’ εξουσιοδότησιν τούτων εκδοθεισών διοικητικών πράξεων, προβλεπόμενα επιδόματα και λοιπαί παροχαί, ως ακολούθως: α)Τα επί ταις εορταίς Χριστουγέννων και Πάσχα επιδόματα ως και το επίδομα αδείας. β)Η κατ’ αποκοπήν αποζημίωσις των ΑρχιφυλάκωνΓραμματέων των Αγρονομείων εκ 300 δραχμών μηνιαίως. 2.Διατηρούνται αι εις τα όργανα Αγροφυλακής χορηγούμεναι παροχαί εις είδος ή εις χρήμα οριζόμεναι κατά τας περί αυτών διατάξεις του άρθρ. 27 του Ν.Δ. 3030/54. 3.Διατηρούνται ομοίως τα εις τους μετακινουμένους προς εκτέλεσιν υπηρεσίας Αρχιφύλακας παρεχόμενα πάγια οδοιπορικά έξοδα οριζόμενα κατά τας περί αυτών διατάξεις της παρ. 5 του άρθρ. 25 του Ν.Δ. 3030/54. Άρθρ.4.-Το υπό του άρθρ. 7 του υπ’ αριθ. 882/62 Β.Δ/τος «περί τροποποιήσεως και συμπληρώσεως διατάξεών τινων αφορωσών τας αποδοχάς των δημοσίων υπαλλήλων κλπ» προβλεπόμενον, δια τα όργανα Αγροφυλακής, επίδομα γεωργικής απασχολήσεως καταργείται από 1.1.1966, μειούμενον τμηματικώς κατά τα 3/4 της εκάστοτε κατ’ εφαρμογήν του άρθρ. 1 του παρόντος αυξήσεως του βασικού αυτών μισθού και μέχρις εξαλείψεώς του. Εις τον Ημέτερον επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος.

[Source: greek_legal_code_raptarchis | Tokens: 2275]